Macedónska republika

  1. Politicko-ekonomické kritériá
		
1.1. 	koherencia so zahraničnou
politikou SR

	Bilaterálne vzťahy medzi SR a  MaR možno hodnotiť ako bezproblémové, s pozitívnym trendom rozvoja. V máji 2002 sa uskutočnila historicky prvá oficiálna návšteva prezidenta Macedónskej republiky B. Trajkovského v SR. V súčasnosti sa upresňuje termín recipročnej návštevy prezidenta SR R. Schustera v Macedónsku. Okrem iného štátny tajomník MZV MaR R. Nikovski plánuje uskutočniť politické konzultácie so svojím partnerom v 1. polroku 2003. Macedónsko vo všeobecnosti nepatrí medzi prioritné krajiny v rámci zahraničnopolitických a národných záujmov SR. 
 	
1.2. možnosti využitia komparatívnych výhod  a potenciálu slovenskej ODA
	Zahraničná pomoc sa môže orientovať na dobudovanie infraštruktúry,  ako aj na energetiku, poľnohospodárstvo, komunikačné systémy a pod.
	
1.3. ekonomická spolupráca a vzájomný obchodný obrat

	Vzájomná ekonomická a hospodárska spolupráca pretrváva zatiaľ na nízkej úrovni. Obchodný obrat medzi SR a MaR sa však postupne zlepšuje, pričom jeho pokles bol spôsobený vnútropolitickou krízou v r. 2001. Rast vzájomnej obchodnej výmeny by mala stimulovať i dohoda o obchodnej a ekonomickej spolupráci, ktorá vstúpi do platnosti 11. mája 2003. V súčasnosti sú rozpracované okrem iného dohody o vzájomnej podpore a ochrane investícií a zamedzení dvojitého zdanenia, ktoré majú vytvoriť vhodné legislatívne prostredie na podporu vzájomného obchodu. V hodnotenom období sa najväčšou mierou na slovenskom vývoze podieľal vývoz sladu (17,5%), vysielacích prístrojov (9,7%), organických povrchovo aktívnych látok (7,1%), dopravníkových pásov (6%) a vývoz minerálnych olejov (6%). Nárast macedónskeho dovozu do SR bol ovplyvnený dovozom komodity “surové kože a kožky” (33,3%) - v hodnotovom vyjadrení predstavuje táto komodita 0,6 mil. USD z celkového dovozu 1,7 mil. 
	
2. Logistické a praktické kritériá
		
2.1 prítomnosť ZÚ a možnosti podpory slovenských rozvojových projektov
	SR nemá priame zastúpenie v Macedónskej republike. Veľvyslanec SR v Srbsku a Čiernej Hore je priakreditovaný aj pre Macedónsko.   	
2.2 doterajšie skúsenosti a prítomnosť MVO, expertov a súkromných firiem v krajine
	nie sú k dispozícii	
2.3 historická previazanosť so SR a tradície doterajšej spolupráce

	Československo-juhoslovanské vzťahy boli rozvinuté najmä v hospodárskej sfére. Po páde komunistických režimov a vzniku sukcesorov (SR a MaR) sa obchodná výmena radikálne zmenila, čo viedlo k výraznému poklesu tejto spolupráce. Jej opätovné naštartovanie sa očakáva z dôvodu prípravy nových zmluvno-právnych dokumentov, ktoré by mali odstrániť existujúce bariéry vzájomného obchodu. 
	
2.4 prítomnosť slovenskej komunity
	bez významu